ट्रेन के आरक्षित कोच में उत्पात मचाते दो गिरफ्तार
भास्कर संवाददाता | मेड़ता रोड
जैसलमेरसे दिल्ली जाने वाली मालाणी एक्सप्रेस के आरक्षित कोच में रात के समय शराब पीकर उत्पात मचाने पर दो यात्रियों को गिरफ्तार किया गया।
दोनों यात्रियों को आरपीएफ जीआरपी ने कड़ी मशक्कत के बाद दोनों आरोपियों को मेड़ता रोड स्टेशन पर उतारा गया। इस दौरान उतरने में आनाकानी करने के कारण आधे घंटे तक ट्रेन को भी देरी का सामना करना पड़ा। जानकारी के अनुसार जैसलमेर से दिल्ली जाने वाली मालाणी एक्सप्रेस रविवार की रात को करीब एक बजे मेड़ता रोड पहुंची। जोधपुर से रवाना होने पर सूचना मिली कि आरक्षित कोच संख्या 4 में दो यात्री युवक शराब पीकर उत्पात मचा रहे है। इस पर आरपीएफ के एएसआई डूंगरसिंह, जीआरपी हैड कांस्टेबल गोपालसिंह मय जाप्ता मौके पर पहुुुंचे।
ट्रेन रूकने पर दोनों युवकों को नीचे उतारने का प्रयास किया तो वे सुरक्षाकर्मियों से ही उलझ गए। आरपीएफ ने शांतिभंग न्यूसेंस के आरोप में दिल्ली निवासी प्रदीप त्यागी (30) जयपुर निवासी मनोज यादव (30) को गिरफ्तार किया है। रात को दो बजे दोनों आरोपियों को मेड़ता सिटी मेडिकल करवाने के लिए रवाना किया गया। इसके बाद दोनों को रेलवे कैंप कोर्ट में पेश होने के लिए उपस्थित होने के लिए पाबंद करते हुए जमानत पर रिहा किया गया। आधे घंटे बाद ट्रेन रवाना होने पर यात्रियों ने भी राहत की सांस ली।
hin_Deva hin_Deva hin_Deva hin_Deva hin_Deva